ค้ำเงินฝากอ้อนคลัง ถ้าเงินไม่พอขอค้ำกู้
สคฝ.จำใจประกันเงินฝาก 50 ล้านบาท
20 มิ.ย. 2555

สคฝ.จำใจประกันเงินฝาก 50 ล้านบาท
นายสิงหะ นิกรพันธุ์ ผู้อำนวยการสถาบันคุ้มครองเงินฝาก (สคฝ.) กล่าวว่า การคงการคุ้มครองเงินฝากไม่เกิน 50 ล้านบาทต่อบัญชีต่อธนาคาร เป็นนโยบายของรัฐบาลที่ดำเนินการได้เลย โดยเสนอคณะรัฐมนตรี (ครม.) ให้มีการแก้ไขพระราชกฤษฎีกาคุ้มครองเงินฝากที่ต้องลดลงไม่เกิน 1 ล้านบาท ในวันที่ 11 ส.ค. 2555 นี้ ให้เป็น 50 ล้านบาท เหมือนเดิม
แหล่งข่าวจากกระทรวงการ คลัง เปิดเผยว่า สำนักงานเศรษฐกิจการคลัง (สศค.) เสนอให้มีการคุ้มครองเงินฝากไม่เกิน 1 ล้านบาท แต่ให้มีให้ลดจาก 50 ล้านบาท เป็น 1 ล้านบาท ออกไปอีก 2 ปี เพื่อให้ผู้ฝากเงินมีความมั่นใจจากผลกระทบเศรษฐกิจภายในและภายนอกประเทศมากกว่านี้
ไรก็ตาม นายกิตติรัตน์ ณ ระนอง รองนายกรัฐมนตรี และ รมว.คลัง ไม่เห็นด้วย โดยให้มีการคุ้มครองเงินฝากไม่เกิน 50 ล้านบาท ตลอดไปแหล่งข่าวเปิดเผยว่า แม้ว่าสถาบันการเงินของไทยจะมีฐานะที่ดี แต่ในหลักการแล้วหากมีปัญหาเกิดกับสถาบันการเงิน สคฝ. จะไม่สามารถดูแลผู้ฝากเงินได้ เพราะวงเงินคุ้มครองมากขึ้น ขณะที่การเก็บเงินเข้ากองทุนลดลงจาก 0.4% ของเงินฝาก เป็น 0.01% จากนโยบายของรัฐบาลที่ให้ธนาคารแห่งประเทศไทย (ธปท.) เก็บเงินไปใช้หนี้กองทุนเพื่อการฟื้นฟูและพัฒนาระบบสถาบันการเงิน
ทั้งนี้ แหล่งข่าวเปิดเผยอีกว่า เมื่อเป็นนโยบายของรัฐบาล ก็ต้องดำเนินการ หากเกิดปัญหาเงินกองทุนที่มีอยู่ประมาณ 1 แสนล้านบาท ไม่สามารถดูแลผู้ฝากเงินได้พอก็คงต้องกู้เงินให้รัฐบาลค้ำประกันมาใช้